פתיל

ממוזער
פתיל הוא חוט חזק, מיתר קל או כבל המורכב מלפחות שני גדילים או יותר, המפותלים ושזורים יחד. הגדילים שזורים בכיוון ההפוך לכיוון הפיתול שלהם, מה שמוסיף חוזק פיתול לחוט ומונע ממנו להתפרק.

הפתיל נעשה מסיבים סינתטיים או מסיבים טבעיים כגון צמר, כותנה, סיסל, יוטה, קנבוס, הנקן, נייר ועוד.

 היסטוריה 
 פרהיסטוריה 
ממוזער|גברים מכינים פתילים. יפן, 1915
המצאת הפתיל חשובה לפחות כמו פיתוח כלי אבן עבור בני האדם הקדמונים. הפתיל היה נחוץ כדי לחבר להבים לחצים, חניתות, צלצלים וכלים אחרים, וכן לייצור מלכודות, תיקים, רשתות דיג וציד, קשירת עצי הסקה, גרירת סחורות ועיגון אוהלים. צורת הפתיל היא הבסיס לייצור טקסטיל וחבלים כאחד. עם זאת, בניגוד לכלי אבן או מתכת, הפתילים חסרים בתיעוד הארכאולוגי משום שהם עשויים מחומרים מתכלים שכמעט ולא שורדים לאורך זמן.

שרידי פתילים פלאוליתיים התגלו במספר מקומות: מערת דזודזואנה בג'ורג'יה (בת 30,000 שנה), אתר אוהלו II בישראל (בת 19,000 שנה), ומערת לאסקו בצרפת (בת 17,000 שנה). באמריקה, נמצאו חבלים בביצת ווינדובר, בפלורידה, המתוארכים לפני 8000 שנה. חתיכת פתיל קטנה שהתגלתה באבריס דו מוראס, בדרום-מזרח צרפת, תוארכה על פי החוקרים לכ-50,000 שנה.

תיאורים מוקדמים של פתילים הם מעטים, אך אחת מתוך כ-200 צלמיות ונוס שנמצאו ברחבי אירואסיה מתוארת כשהיא לובשת "חצאית פתילים" בה פיתול בפתילים מגולף בפירוט, וגם "הקצה התחתון של כל פתיל מתפורר למסה של סיבים רופפים".

עדויות נוספות לשימוש פרהיסטורי בפתילים ניתן למצוא בתיאורים על כלי מתכת או חרס וחפצי קרמיקה אחרים. במערת פוקוי, יפן, תיאורים כאלו מתוארכות ללפני 13,000 שנה. טביעות של פתילים על בחימר נמצאו בדולני וייסטוניצה ובמספר אתרים אחרים במוראביה מתוארכות ללפני 26,000 שנה. ונמצאו יחד עם מחטים וכלים ששימשו לתפירת בגדים ולהכנת רשתות לציד בעלי חיים קטנים וציפורים.

ממוזער|פתילים מאגדים חבילת חציר
בתקופה מאוחרת יותר, פותחו כלים שונים לייצור פתילים ביניהם הפלך, גלגל הטוויה והנול.

 תהליך 
תהליך השזירה מתחיל בחוט, שיכול להיות עשוי מכל שילוב של סיבים – בין אם הם אינם מסובבים, מסובבים או קלועים. חוט נוצר באמצעות סיבוב של לפחות שכבה אחת של חומר, או על ידי קליעה של מספר שכבות יחד. מספר השכבות וסוג החומר מהם עשוי החוט הם שקובעים את סוגו ואת מבנהו. שכבה פשוטה היא שכבה המורכבת מסיב אחד או מקבוצת סיבים המסובבים כולם באותו כיוון. לעומת זאת, שכבה מורכבת נוצרת על ידי סיבוב של מספר סיבים או קבוצות סיבים כל אחד בנפרד, ולאחר מכן שזירתם יחד תוך סיבוב בכיוונים מנוגדים זה לזה.

לאחר ייצור הפתיל, ניתן להשתמש בו גם לייצור צורות שימושיות אחרות שאינם בתצורה דקה וארוכה, לרוב טקסטיל או סלים.

 ביהדות 
ב נכתב "וַיֹּאמֶר מָה הָעֵרָבוֹן אֲשֶׁר אֶתֶּן לָּךְ וַתֹּאמֶר חֹתָמְךָ וּפְתִילֶךָ וּמַטְּךָ אֲשֶׁר בְּיָדֶךָ וַיִּתֶּן לָּהּ וַיָּבֹא אֵלֶיהָ וַתַּהַר לוֹ". שם הכוונה לחגורה של יהודה, שוודאי לא הייתה חוט בודד אך אין הוכחה כי מדובר בפתיל שזור.

ב נכתב "וַיִּתְּנ֤וּ עָלָיו֙ פְּתִ֣יל תְּכֵ֔לֶת לָתֵ֥ת עַל־הַמִּצְנֶ֖פֶת מִלְמָ֑עְלָה כַּאֲשֶׁ֛ר צִוָּ֥ה יְהֹוָ֖ה אֶת־מֹשֶֽׁה" גם שם ההיגיון אומר כי מדובר על פתיל שזור אך אין הוכחה כי מדובר בצורה המדוברת.

ב מופיע "דַּבֵּר אֶל-בְּנֵי יִשְׂרָאֵל… וְנָתְנוּ עַל-צִיצִת הַכָּנָף פְּתִיל תְּכֵלֶת". ובערוך השולחן אורח חיים סימן י"א סעיף א מוסבר כי "חוטי הציצית צריכין להיות טוי ושזור, והיינו שמשזרין כמה חוטים דקים זה עם זה וכולם חוט אחד...פתיל משמע שכמה חוטין נפתלין ביחד, דהוא לשון חיבור...ואין שיעור להשיזור: יש שמשזרים ארבע ביחד, ויש כפול שמונה ומחזיקים זה להידור".

 קישורים חיצוניים 



 הערות שוליים 

קטגוריה:סיבים
קטגוריה:אביזרי חיבור